****

**O B E C Š E L P I C E**

**VŠEOBECNE ZÁVÄZNÉ NARIADENIE č. 3/2018**

**o určení výšky príspevku na činnosť materskej školy a príspevku na čiastočnú úhradu nákladov vo výdajnej školskej jedálni v zriaďovateľskej pôsobnosti obce Šelpice**

Návrh VZN: - vyvesený na úradnej tabuli obce: 30.5.2018

- zverejnený na web stránke obce: 30.5.2018

VZN schválené Obecným zastupiteľstvom obce Šelpice: dňa 18.6.2018 Uznesením č. 12/2018.

VZN vyvesené na úradnej tabuli obce Šelpice: 18.6.2018.

VZN nadobúda účinnosť dňa 3.7.2018

Obecné zastupiteľstvo v Šelpiciach vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, v zmysle § 28 ods. 5 a § 141 ods. 5 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov vydáva toto:

**VŠEOBECNE ZÁVÄZNÉ NARIADENIE č. 3/2018**

**o určení výšky príspevku na činnosť materskej školy a príspevku na čiastočnú úhradu nákladov vo výdajnej školskej jedálni v zriaďovateľskej pôsobnosti obce Šelpice**

**Čl. 1**

**Predmet úpravy**

Toto všeobecne záväzné nariadenie ( ďalej len „nariadenie“ ) určuje výšku príspevku, ktorý je povinný uhrádzať rodič alebo iná fyzické osoba ako rodič, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu ( ďalej len „zákonný zástupca“) na jedno dieťa:

a) za pobyt dieťaťa v materskej škole,

b) na čiastočnú úhradu nákladov vo výdajnej školskej jedálni.

**Čl. 2**

**Výška príspevku za pobyt dieťaťa v materskej škole**

1.) Za pobyt dieťaťa v materskej škole zriadenej obcou zákonný zástupca prispieva na čiastočnú úhradu výdavkov materskej školy na jedno dieťa **sumou 13,00 € za kalendárny mesiac /**suma určená ustanovením § 2 písm. c/ zák. č. 601/2003 Z. z. o životnom minime a o zmene a doplnení niektorých zákonov v znení neskorších predpisov/ .

2.) Príspevok za pobyt dieťaťa v materskej škole zákonný zástupca uhrádza v hotovosti priamo do pokladne obce alebo bezhotovostným prevodom na účet obce do 15. dňa v príslušnom kalendárnom mesiaci.

3.) Príspevok v materskej škole sa neuhrádza:

a)   za dieťa, ktoré má jeden rok pred plnením povinnej školskej dochádzky,

b)   ak zákonný zástupca dieťaťa predloží riaditeľovi Materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 599/2003 Z. z. o pomoci v hmotnej núdzi a o zmene a doplnení niektorých zákonov,

1. za dieťa, ktoré je umiestnené v zariadení na základe rozhodnutia súdu.

Príspevok na základe tohto nariadenia sa neuhrádza za dieťa:

a)      ktoré má prerušenú dochádzku do materskej školy na viac ako 30 po sebe

nasledujúcich kalendárnych dní z dôvodu choroby alebo rodinných dôvodov

preukázateľným spôsobom,

b)      ktoré nedochádzalo do materskej školy v čase školských prázdnin alebo bola

prerušená prevádzka materskej školy zapríčinená zriaďovateľom alebo inými

závažnými dôvodmi; v týchto prípadoch uhrádza zákonný zástupca pomernú

časť určeného príspevku.

(4) Termín a spôsob úhrady príspevku: mesačne do 15. dňa v kalendárnom mesiaci, ktorý predchádza kalendárnemu mesiacu za ktorý sa príspevok uhrádza v hotovosti do pokladne zriaďovateľa MŠ, alebo vkladom na účet zriaďovateľa.

**Čl. 3**

**Výška príspevku na čiastočnú úhradu nákladov vo výdajnej školskej jedálni**

1. Príspevok na čiastočnú úhradu nákladov vo výdajnej školskej jedálni uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky rozpätia finančných pásiem určených Ministerstvom školstva nasledovne:

podľa finančného pásma č. 5:

1. Materská škola – stravníci od 2-6 rokov:

desiata 0,42 €, obed 1,01 €, olovrant 0,36 € + réžia 0,20 € **spolu 1,99 €,**

1. Dospelí stravníci (vrátane zamestnancov) obed 1,12 € + 1,48 € réžia **spolu 2,60 €** za podmienky schválenia ich počtu a spôsobu vydávania stravy s tým, že zriaďovateľ dofinancuje ostatné prevádzkové náklady výdajnej školskej jedálne bez zámeru tvorby zisku.
2. Príspevok na čiastočnú úhradu nákladov vo výdajnej školskej jedálni zákonný zástupca uhrádza v hotovosti do pokladne obce do 15. dňa v príslušnom kalendárnom mesiaci, ktorý predchádza kalendárnemu mesiacu, za ktorý sa príspevok uhrádza, alebo vkladom na účet zriaďovateľa.

**Čl. 4**

**Spoločné a záverečné ustanovenia**

1. Príspevok určený týmto nariadením môže namiesto povinných osôb uvedených v Čl.1 tohto nariadenia uhradiť aj iná fyzická alebo právnická osoba.
2. Obec ako zriaďovateľ školy a školských zariadení môže rozhodnúť o znížení alebo odpustení príspevku podľa § 3 a § 4 ods.1 tohto nariadenia, ak zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa zákona č. 417/2013 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov.
3. Žiadosti spolu s dokladmi predkladá zákonný zástupca prostredníctvom Materskej školy alebo školského zariadenia zriaďovateľovi.
4. Zmeny a doplnky tohto všeobecne záväzného nariadenia schvaľuje Obecné zastupiteľstvo obce Šelpice.

Ružena Opálková

starostka obce v. r.